CELEX: 62010CN0046
Language: et
Date: 2010-01-28 00:00:00
Title: Kohtuasi C-46/10: Eelotsusetaotlus, mille esitas Højesteret (Taani) 28. jaanuaril 2010 — Viking Gas A/S versus BP Gas A/S

27.3.2010   
            
            
               ET
            
            
               Euroopa Liidu Teataja
            
            
               C 80/20
            
         Eelotsusetaotlus, mille esitas Højesteret (Taani) 28. jaanuaril 2010 — Viking Gas A/S versus BP Gas A/S
   (Kohtuasi C-46/10)
   2010/C 80/35
   Kohtumenetluse keel: taani
   
      Eelotsusetaotluse esitanud kohus
   
   Højesteret
   
      Põhikohtuasja pooled
   
   
      Apellatsioonkaebuse esitaja: Viking Gas A/S
   
      Vastustaja: BP Gas A/S
   
      Eelotsuse küsimused
   
   
               1.
            
            
               Kas nõukogu 21. detsembri 1988. aasta esimese direktiivi 89/104/EMÜ (1) kaubamärke käsitlevate liikmesriikide õigusaktide ühtlustamise kohta artiklit 5 koostoimes sama direktiivi artikliga 7 tuleb tõlgendada nii, et äriühing B on süüdi kaubamärgi rikkumises, kui ta täidab äriühingult A pärit balloone gaasiga, mida ta seejärel müüb järgmistel asjaoludel:
               
                           1.
                        
                        
                           A müüb gaasi spetsiaalse kujuga nn komposiitballoonides, mis on sellisena, s.t. ruumilise kaubamärgina registreeritud kui Taani kaubamärk ja Euroopa Ühenduse kaubamärk. A ei ole nende ruumiliste kaubamärkide omanik, kuid tal on ainulitsents nende kasutamiseks Taanis ja tal on õigus kasutada Taanis toime pandud kaubamärgõiguste rikkumise korral õiguskaitsevahendeid;
                        
                     
                           2.
                        
                        
                           gaasiga täidetud komposiitballooni esmaostmisel ühelt A edasimüüjalt maksab tarbija ka ballooni eest, mis seega läheb tarbija omandisse;
                        
                     
                           3.
                        
                        
                           A taastäidab komposiitballoone nii, et tarbija pöördub A ühe edasimüüja poole ning saab gaasi eest makstes tühja ballooni vastu samasuguse komposiitballooni, mille A on täitnud;
                        
                     
                           4.
                        
                        
                           B äritegevus seisneb balloonide, sealhulgas esimeses küsimuses viidatud ruumilise kaubamärgiga kaitstud balloonide täitmises gaasiga nii, et tarbijad pöörduvad B-ga seotud edasimüüja poole ning saavad gaasi eest makstes tühja ballooni vastu samasuguse ballooni, mille B on täitnud;
                        
                     
                           5.
                        
                        
                           kui B kõnealuseid komposiitballoone gaasiga täidab, kantakse balloonidele kleepsildid, mis näitavad, et balloonid on täitnud B?
                        
                     
         
               2.
            
            
               Kui võib eeldada, et tarbijatel tekib üldjuhul mulje, et B ja A on omavahel seotud, siis kas see on tähtis esimesele küsimusele vastamisel?
            
         
               3.
            
            
               Kui vastus esimesele küsimusele on eitav, siis kas seda vastust muudaks see, kui komposiitballoonidele on — peale selle, et need on kaitstud eespool viidatud ruumilise kaubamärgiga — kantud (trükitud või pressitud) A-le kuuluv registreeritud kujutismärk ja/või sõnamärk, mis on hoolimata B poolt balloonile kinnitatud kleepsiltidest jätkuvalt näha?
            
         
               4.
            
            
               Kui vastus kas esimesele või kolmandale küsimusele on jaatav, siis kas seda vastust võib muuta see, kui eeldada, et A on palju aastaid nõustunud ja nõustub jätkuvalt sellega, et teised äriühingud taastäidavad muud tüüpi balloone, mis ei ole kaitstud eespool viidatud ruumilise kaubamärgiga, kuid millel on äriühingu BP Gas A/S sõnamärk ja/või kujutismärk?
            
         
               5.
            
            
               Kui vastus kas esimesele või kolmandale küsimusele on jaatav, siis kas seda vastust võib muuta see, kui tarbija ise pöördub otse B poole ja sel juhul:
               
                           a)
                        
                        
                           saab gaasi eest makstes tühja komposiitballooni vastu samasuguse ballooni, mille B on täitnud, või
                        
                     
                           b)
                        
                        
                           saab lasta enda toodud komposiitballooni tasu eest gaasiga täita?
                        
                     
         
      (1)  EÜT 1989 L 40, lk 1.